মানবেন্দ্রনাথ রায়

**মানবেন্দ্রনাথ রায়** (জন্ম নাম- নরেন্দ্রনাথ ভট্টাচার্য) (২১শে মার্চ, ১৮৮৭ - ২৫শে জানুয়ারি, ১৯৫৪) ছিলেন ভারতবর্ষের স্বাধীনতার পূর্বাবধি সমাজতন্ত্রীদের নেতা। বিপ্লবী প্রয়াস সাধনে তিনি অসংখ্য ছদ্মনাম গ্রহণ করেন। মি. মার্টিন, মানবেন্দ্রনাথ, হরি সিং, ডা. মাহমুদ, মি. হোয়াইট, মি. ব্যানার্জী ইত্যাদি। তবে **মানবেন্দ্রনাথ রায়** বা **এম. এন. রয়** নামেই তিনি সমধিক পরিচিত ছিলেন। তিনি ১৯২০ খ্রিষ্টাব্দের ১৭ই অক্টোবর সোভিয়েত ইউনিয়নের তাসখন্দে ভারতের কমিউনিস্ট পার্টি গঠন করেন। তিনি সমাজতাত্ত্বিকদের কাছে একজন ‘র‌্যাডিক্যাল হিউম্যানিস্ট’ বা আমূল মানবতাবাদী হিসেবে পরিচিত।

## জন্ম ও শিক্ষা জীবন
মানবেন্দ্রনাথ রায়ের জন্ম ব্রিটিশ ভারতের অধুনা পশ্চিমবঙ্গের উত্তর চব্বিশ পরগনার আড়বেলিয়া গ্রামে। তাঁর জন্ম নাম ছিল নরেন্দ্রনাথ ভট্টাচার্য এবং এই নামেই তিনি ১৯১৬ খ্রিস্টাব্দ পর্যন্ত পরিচিত ছিলেন। পিতা দীনবন্ধু ভট্টাচার্য ছিলেন সংস্কৃত ভাষার শিক্ষক এবং মাতা ছিলেন বসন্ত কুমারী।  নরেন আড়বেলিয়ায় প্রাথমিক শিক্ষা লাভ করেন। অতঃপর পরিবারসমেত কোদালিয়ায় স্থানান্তরিত হবার পর হরিনাভি অ্যাংলো-সংস্কৃত স্কুলে ১৯০৫ পর্যন্ত অধ্যয়ন করেন। প্রধান শিক্ষকের আদেশ অমান্য করে সুরেন্দ্রনাথ বন্দ্যোপাধ্যায়কে সংবর্ধনা জানাতে গেলে স্কুল থেকে আরো কিছু ছাত্রের সাথে বহিষ্কৃত হন। ১৯০৬ জাতীয় শিক্ষা পরিষদ (পরবর্তীতে যাদবপুর বিশ্ববিদ্যালয়) থেকে প্রবেশিকা পরীক্ষায় উত্তীর্ণ হন। এরপর যাদবপুরেরই বেঙ্গল টেকনিক্যাল ইনস্টিটিউটে প্রকৌশল ও রসায়ন শাস্ত্রে পড়ালেখা করেন। 

## বিপ্লবী রাজনীতিতে
রাজনৈতিক ডাকাতিতে অংশগ্রহণকারী সন্দেহে পুলিশ গ্রেপ্তার করলেও প্রমাণাভাবে ছাড়া পান। মজফরপুর ও মুরারীপুকুর মামলায় অধিকাংশ কর্মী বন্দি হলে বাঘা যতীনের সংগে গুপ্ত সংগঠন গড়ে তোলার কাজ করেন। ভারত ও ভারতের বাইরে যোগাযোগ করতে থাকেন বিপ্লবোদ্দেশ্যে। রাজনৈতিক ডাকাতিতে নেতৃত্ব দিয়েছিলেন গার্ডেনরিচ ও বেলেঘাটায়। তাকে বাঁচাতে বিপ্লবী রাধাচরন প্রামানিক জেলেই স্বীকারোক্তি দিয়ে মর্মান্তিকভাবে বিশ্বাসঘাতকের কলঙ্ক নিয়ে মৃত্যুবরণ করেন। সি. মার্টিন ছদ্মনামে বাটাভিয়া যাত্রা। জার্মান অস্ত্র ভারতে আসছে জেনে পুলিশ ধরপাকড় শুরু করে। মানবেন্দ্রনাথ তখন গোয়ায়। তার সাথে যোগাযোগের উদ্দেশ্যে বাঘা যতীন বিপ্লবী ভোলানাথ চট্টোপাধ্যায় কে পাঠান গোয়ায়। তিনি ধরা পড়ে পুলিশের কারাগারে শহীদ হন। ইতোমধ্যে মানবেন্দ্রনাথ ১৯১৫ সালের ১৫ আগস্ট আবার দেশত্যাগ করেন এবং হরি সিং ছদ্মনাম নিয়ে ফিলিপাইন চলে যান। নাম বদলে মি. হোয়াইট ছদ্মনামে জাপানের নাগাসাকিতে চলে যান ও রাসবিহারী বসুর সাথে সাক্ষাৎ হয়। নিহন তথা জাপানি পুলিশকে ফাঁকি দিয়ে পিকিং চলে যান, অতঃপর য়ুনান হয়ে তোওকিও ঘুরে ১৯১৬-তে সান ফ্রান্সিসকোতে তিনি মানবেন্দ্রনাথ ছদ্মনামটি গ্রহণ করেন।

## কমিউনিজমের পথে
আমেরিকা থাকাকালীন মার্কসবাদ পড়তে শুরু করেন। সোসালিস্ট ভ্রাতৃসংঘের তিনিই প্রথম ভারতীয় সদস্য। মেক্সিকোতে সোসালিস্ট পার্টি পরিচালিত আন্দোলনে যোগদান এবং মার্ক্সবাদী তাত্ত্বিক হিসেবে বিশেষ পরিচিতি লাভ। মেধা ও বুদ্ধিমত্তার জেরে তিনি লেনিনের দৃষ্টি আকর্ষনে সক্ষম হন। লেনিনের উপনিবেশ বিষয়ক থিসিসের সাথে ভিন্নমত পোষন করে নিজস্ব থিসিস পেশ করেছিলেন। মস্কোয় কমিউনিস্ট আন্তর্জাতিকের তৃতীয় সম্মেলনে যোগদান করেন। অবনী মুখোপাধ্যায়ের সংগে তার যৌথ রচনা 'ইন্ডিয়া ইন ট্রানজিশন' এই সময়ই প্রকাশিত হয়। ১৯২৪ সালে লেনিনের মৃত্যুর পর আন্তর্জাতিক কমিউনিস্ট সংগঠনের পক্ষ থেকে চীনে পাঠানো হয় তাকে। বোরোদিনের সাথে মতপার্থক্য হলে চীন থেকে বহিষ্কৃত হন। এরপর কমিউনিস্ট আন্দোলনের সাথে নিজের মত বিরোধীতার ফলে তিনি নিন্দিত ও কমিন্টার্ন থেকে বিতাড়িত হন।

## ভারতে
নানা অভিযোগে মানবেন্দ্রনাথ রায়কে ১৯২৯ সালে ভারতের কমিউনিস্ট পার্টি ও কমিউনিস্ট ইন্টারন্যাশনাল থেকে বহিস্কার করা হয়। ১৯৩৭ সালে ভারতীয় জাতীয় কংগ্রেসের অভ্যন্তরে গঠন করেন "লিগ অব রাডিকেল কংগ্রেসমেন" । ১৯৪০ সালে গঠন করেন রাডিকেল ডেমোক্র্যাটিক পার্টি। ১৯৪০ সালে তিনি কংগ্রেসের সভাপতি পদে প্রতিদ্বন্দ্বিতা করে পরাজিত হন। সেই সময় তিনি ও সুভাষচন্দ্র বসু প্রভাত রঞ্জন সরকার এর কাছ থেকে দীক্ষা (আধ্যাত্মিক সাধনা) নেন। মানবেন্দ্রনাথ রায় চাইতেন ভারতের অর্থনৈতিক স্বাধীনতা । অর্থনৈতিক দিক থেকে ভারত যদি স্বাধীন হয়, তবেই ভারত প্রকৃত স্বাধীনতা পাবে, এই ছিল তার উপলদ্ধি । কিন্তু সুভাষচন্দ্র চাইতেন কোনো ভাবে ভারত আগে স্বাধীন হোক।

## রচনাবলি
বাংলা ও ইংরেজির পাশাপাশি স্পানিস, জার্মান ও ফরাসি সহ ১৭টি ভাষা জানতেন। তাঁর রচিত ৬৭টি গ্রন্থ ও ৩৯টি পুস্তিকার কথা জানা যায়। এগুলির মধ্যে উল্লেখযোগ্য হলো 'নিউ হিউম্যানিজম'  (১৯৪৭), মাই মেমোয়ার্স (১৯৬৪), রেভলিউশন এন্ড কাউন্টার রেভলিউশন ইন চায়না, রিজন রোমান্টিসিজম এন্ড রেভলিউশন ইত্যাদি উল্লেখযোগ্য। শিবনারায়ণ রায়ের সম্পাদনায় *Selected Works of M. N. Roy (1932–1936)* চার খণ্ডে অক্সফোর্ড ইউনিভার্সিটি প্রেস থেকে প্রকাশিত হয়েছে।

* *Hunger and Revolution in India* (ভারতে ক্ষুধা ও বিপ্লব). ১৮ সেপ্টেম্বর, ১৯১৯  
* *Hunger and Revolution in India II* (ভারতে ক্ষুধা ও বিপ্লব: দ্বিতীয় কিস্তি). ২৫ সেপ্টেম্বর, ১৯১৯ 
* *The Awakening of the East* (প্রাচ্যের জাগরণ). ১৫ জুলাই, ১৯২০ 
* *Speech in Discussion of the World Economic Crisis and the New Tasks of the Communist International* (বৈশ্বিক অর্থনৈতিক সংকট এবং সাম্যবাদ আন্তর্জাতিকে নব উদ্যোগ নিয়ে আলোচনামূলক বক্তৃতা, তৃতীয় সাম্যবাদ আন্তর্জাতিক কংগ্রেসে প্রদত্ত বক্তৃতা). ২১ জুন, ১৯২১ 
* *Speech in Discussion of Eastern Question* (প্রাচ্য প্রশ্নে আলোচনামূলক বক্তৃতা, ওই কংগ্রেসে রুস্কিতে প্রদত্ত). ১২ জুলাই, ১৯২১
* *Theses on the Eastern Question* (প্রাচ্য প্রশ্নে তত্ত্বনিচয়). ১২ জুলাই, ১৯২১
* *India in Transition Stage* (সন্ধিক্ষণে ভারত), অবনী মুখোপাধ্যায়ের সাথে রচিত. ডিসেম্বর ১৯২১
* *The Indian Trade Union Congress* (ভারতীয় ট্রেড ইউনিয়ন কংগ্রেস). ৩ জানুয়ারি, ১৯২২
* *The Railway Strike in India* (ভারতে রেলধর্মঘট). ১৬ মে, ১৯২২
* *The Liberalism of the British Labour Party* (ব্রিটিশ লেবার পার্টির উদারপন্থা). ৩ জুন, ১৯২২
**The Peasant Movement in India* (ভারতে কৃষক বিদ্রোহ). ২০ জুন, ১৯২২
**The Political Situation in India* (ভারতের রাজনৈতিক অবস্থা). ২১ জুলাই, ১৯২২
**The Empire and the Revolution* (সাম্রাজ্য ও বিপ্লব). অক্টোবর, ১৯২২
**The Turkish Victory* (তুর্কি বিজয়). ১৭ অক্টোবর, ১৯২২
**Letter to Singaravelu Chettiar, Madras* (মাদ্রাজের সিঙ্কারাভেলু সেট্টিয়ারের কাছে পত্র). ৯ নভেম্বর, ১৯২২
**On Intellectuals* (বুদ্ধিজীবী প্রসঙ্গে). ১০ নভেম্বর, ১৯২২
**On Economic Determinism* (অর্থনৈতিক নিয়তিবাদ প্রসঙ্গে). ১০ নভেম্বর, ১৯২২
**On Rallying the Masses* (জনতাকে জড়ো করা প্রসঙ্গে). ১০ নভেম্বর, ১৯২২
**A Review of the Indian Situation* (ভারতীয় পরিস্থিতির একটি পর্যালোচনা), ই. রায়ের সঙ্গে [মার্ক্সবাদী আন্তর্জালিক মুহাফিজখানায় ই. রায় নামে লিপিবদ্ধ হয়েছে। তাঁর দুই স্ত্রীর নামই রোমান হরফ E দিয়ে শুরু। প্রথম স্ত্রী ইভলিন ট্রেন্টের সঙ্গে বিচ্ছেদ হয় ১৯২৫ সালে। এ নিবন্ধের তারিখ দেখে অনুমান করা যায় ইনি ইভলিন রায় ছিলেন।]. ১০ নভেম্বর, ১৯২২
**Letter to Singaravellu Chettiar* (সিঙ্কারাভেলু সেট্টিয়ারের কাছে পত্র). ১২ নভেম্বর, ১৯২২
**On Trade Unionism* (ট্রেড ইউনিয়নবাদ প্রসঙ্গে). ২০ নভেম্বর, ১৯২২
**Speech in Discussion of the Eastern Question* (প্রাচ্য প্রশ্নে আলোচনামূলক বক্তৃতা). ২২ নভেম্বর, ১৯২২
**Report on the Eastern Question* (প্রাগুক্ত বক্তৃতার ভিন্ন একটি ভাষান্তর). ২২ ডিসেম্বর, ১৯২২
**To the All India National Congress, Gaya, India* (নিখিল ভারত জাতীয় কংগ্রেসের প্রতি, গয়া, ভারত)
**Historical Role of Islam: An Essay on Islamic Culture* (ইসলামের ঐতিহাসিক ভূমিকা: ইসলামি সংস্কৃতির ওপর একটা নিবন্ধ). ১৯৩৯
* *Revolution and Counter Revolution in China *(১৯৪৬)
* *Reason, Romaticism and Revolution* (দুই খণ্ডে, ১৯৪৯)
* *Beyond Communism: Towards New Humanism* (সাম্যবাদ পেরিয়ে নয়া মানবতাবাদের লক্ষ্যে, ২০২০-এ বদিউর রহমান কর্তৃক ভাষান্তরিত), ফিলিপ স্প্র্যাটের সাথে যৌথভাবে. ১৯৪৭
**My Memoirs* (১৯৬৪)

মার্ক্সবাদী আন্তর্জালিক মুহ়াফিজখানা অনুসারে তালিকাবদ্ধ।

## মৃত্যু
১৯৫৪ সালের ২৫ জানুয়ারি এম. এন. রায় মৃত্যুবরণ করেন।

## তথ্যসূত্র

বিষয়শ্রেণী:ভারতীয় সাম্যবাদী
বিষয়শ্রেণী:বাঙালি রাজনীতিবিদ
বিষয়শ্রেণী:১৮৮৯-এ জন্ম
বিষয়শ্রেণী:১৯৫৪-এ মৃত্যু
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:অনুশীলন সমিতি
বিষয়শ্রেণী:দক্ষিণ চব্বিশ পরগনা জেলার ব্যক্তি
বিষয়শ্রেণী:ভারতীয় মার্ক্সবাদী
বিষয়শ্রেণী:ভারতীয় রাজনৈতিক দার্শনিক
বিষয়শ্রেণী:২০শ শতাব্দীর ভারতীয় দার্শনিক
বিষয়শ্রেণী:২০শ শতাব্দীর ভারতীয় সমাজ বিজ্ঞানী
বিষয়শ্রেণী:সমকালীন ভারতীয় দার্শনিক
বিষয়শ্রেণী:ভারতীয় পুরুষ লেখক
বিষয়শ্রেণী:হিন্দু-জার্মান ষড়যন্ত্র
বিষয়শ্রেণী:২০শ শতাব্দীর প্রাবন্ধিক
বিষয়শ্রেণী:বাঙালি হিন্দু
বিষয়শ্রেণী:২০শ শতাব্দীর নাস্তিক
বিষয়শ্রেণী:পশ্চিমবঙ্গের পণ্ডিত
বিষয়শ্রেণী:১৮৮৭-এ জন্ম
বিষয়শ্রেণী:২০শ শতাব্দীর ভারতীয় অ-কল্পকাহিনী লেখক
বিষয়শ্রেণী:নাস্তিক দার্শনিক
বিষয়শ্রেণী:ভারতীয় প্রাক্তন হিন্দু
বিষয়শ্রেণী:ভারতীয় নাস্তিক
বিষয়শ্রেণী:ভারতীয় বন্দী ও আটক
বিষয়শ্রেণী:উত্তর চব্বিশ পরগনা জেলার ব্যক্তি
বিষয়শ্রেণী:সংস্কৃতির দার্শনিক
বিষয়শ্রেণী:ইতিহাসের দার্শনিক
বিষয়শ্রেণী:সামাজিক বিজ্ঞানের দার্শনিক
বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:সামাজিক দার্শনিক
বিষয়শ্রেণী:পশ্চিমবঙ্গের ভারতীয় স্বাধীনতা কর্মী